ביד שהבאנו היום, המקצוען המעוטר יבגני טימושנקו, אחד משחקני הטורנירים הטובים בעולם, נתקל בסיטואציה כזו: הוא פותח ברייז ל-17,000 עם Q-10, ומקבל קול מ-וימי הא, בביג בליינד, שיושב עם K-J. הפלופ מפספס את הא לחלוטין: 10-2-5 עם שני תלתנים. ומה עושה הכבש, כשהוא נתקל בפלופ שמפספס אותו לגמרי? יוצא בהימור קטן של 13,000 ומנסה לגנוב את הקופה, כשהוא די מייצג כלום ושום דבר. טימושנקו, עם טופ פייר ואחלה קיקר, כמובן משווה.הטרן הוא 8 תלתן, ועכשיו להא יש גם פלאש דרו גבוה. הא ממשיך בהימור קטנטן של 23,000; טימושנקו, שהוא באמת ענק פוקר, מבין שזה הזמן לגבות וואליו מהיד של הא (שעדיין לא מייצג שום יד הגיונית), ומעלה בחזרה ל-65,000. הא לא נרתע, ומעלה בחזרה ל-130,000. בלוף די חולני. עכשיו הא, פחות או יותר, מייצג פלאש חזק. טימושנקו מחליט להשוות, ככל הנראה בגלל הליין הלא הגיוני של הא, ואנחנו מגיעים לריבר, שהוא 5 יהלום.